цена през референтния период. На практика действително събраната информация може да се отнася за конкретен ден по средата на референтния период и следва да се определи като представителна за референтния период. Що се отнася до продуктите със значително влияние върху националната икономика, за които е известно, че поне в някои случаи се отличават с колеблива ценова динамика, е важно индексът наистина да отразява средните цени.
 Данните за цените следва да отразяват цените към момента на действителната сделка, т.е., когато вземанията и задълженията възникват, преобразуват се или се погасяват.
 Цените на услугите по принцип следва да се записват при предоставянето на услугата. Ако предоставянето на дадена услуга обхваща няколко периода или тя е закупена преди момента на предоставянето ѝ, са необходими съответните изглаждания.
 Индексът на цените на производител по отношение на услугите при дадена икономическа дейност измерва изменението на средните цени на всички сделки от вида „предприятие — всички лица“ (B2All), който обхваща сделките между предприятия — B2B, и между предприятия и потребители — B2C. В B2B се включват и продажбите към публичния сектор, т.е. „предприятие — държавно управление“ (B2G).
 5) Променлива 130202: „Цени на производител на вътрешния пазар“
 6) Променлива 130203: „Цени на производител на външния пазар“
 7) Променлива 130204: „Цени на производител на външния пазар (еврозона) (незадължително за държавите извън еврозоната)“
 8) Променлива 130205: „Цени на производител на външния пазар (извън еврозоната) (незадължително за държавите извън еврозоната)“
 Индексът на цените на производител на вътрешния пазар при дадена икономическа дейност измерва изменението на средните цени на всички стоки и свързани с тях услуги, произведени в резултат на тази дейност и продадени на вътрешния пазар. Индексът на цените на производител за външния пазар измерва изменението на средните цени (преизчислени в местна валута) на всички стоки и свързани с тях услуги, произведени в резултат на тази дейност и продадени на външния пазар.
 В комбинация тези два индекса показват изменението на средните цени на всички стоки и свързани с тях услуги, произведени в резултат на дадена дейност. Що се отнася до цените на производител на външния пазар, цената следва да се изчисли на националната граница, FOB (франко борд).
 Индексите на цените на вътрешния и на външния пазар изискват съставянето на отделни индекси на цените на производител според местоназначението на продукта. Местоназначението се определя от мястото, където е местно лице третата страна, която е направила поръчка за продукта или го е закупила.
 Цени на производител или себестойност на новите жилищни сгради
 Индексите на цените на производител по отношение на строителството измерват единствено изменението на цените на новите жилищни сгради и не включват цените на жилищните сгради за колективи, нежилищните сгради, земите, хонорарите на архитекти и други такси. Те отразяват цените, плащани от клиента на строителната фирма. Следователно те отразяват не само вариациите в разходните фактори в строителството, но също и промените в производителността и нормите на печалбата. Освен това съществува разлика във времето между цените на продукцията и съответните разходи за производството. Общите разходи за строителство на нови жилищни сгради могат да се използват като приближение при определянето за цените на производител.
 Индексът на